**P O Z V Á N K A**

 Výbor Urbárskej a pasienkovej spoločnosti, pozemkového spoločenstva so sídlom v Hronskej Breznici 100, Vás **p o z ý v a**  na riadne zasadnutie valného zhromaždenia, ktoré sa uskutoční dňa **23.6.2019 o 10:00 hod. v budove Obecného úradu v Hronskej Breznici 100.**

Program zasadnutia:

1. Otvorenie valného zhromaždenia.
2. Voľba návrhovej a volebnej komisie, zapisovateľa a overovateľov uznesenia.
3. Správa o činnosti výboru od 1.4.2019.
4. Návrh zmluvy o združení upravenej podľa zákona č. 110/2018 Z. z.
5. Voľba náhradníkov výboru spoločenstva.
6. Voľba člena dozornej rady a náhradníkov dozornej rady spoločenstva.
7. Návrh nového cenníka palivového dreva.
8. Prerokovane žiadosti NDS o zmenu druhu pozemkov pod rýchlostnou cestou R1.
9. Diskusia.
10. Návrh na uznesenie.

Vaša účasť je potrebná z dôvodu zabezpečenia schválenia potrebných dokumentov a voľby do orgánov spoločenstva.

 V prípade že sa nemôžete osobne zúčastniť valného zhromaždenia, môžete splnomocniť iného člena spoločenstva, alebo príbuzného /manžel/ka, dieťa staršie ako 18 rokov, súrodenec, rodič/, ak sa zhromaždenia zúčastnia. Ak takúto možnosť nemáte, doporučujeme splnomocniť niektorého z nasledovných členov výboru alebo dozornej rady:

Mgr. Ján Marko, bytom Hronská Breznica 147

Ing. Dušan Legíň, bytom Kováčová, Ul. Slobody 2137

Mgr. Leoš Mrenica, PhD., bytom Hronská Breznica 115

Vyplnené splnomocnenie nám zašlite v obálke ktorú máte priloženú v pozvánke, do 17.6.2019.

 Obec Hronská Breznica

 predseda výboru

------------------------------------------------- tu odstrihnúť --------------------------------------------------------

S p l n o m o c n e n i e

Podpísaný/á........................................................................ nar. ..................................................

bytom ...................................................................................................... týmto splnomocňujem

pána/i ........................................................ bytom ........................................................................

aby ma v plnom rozsahu zastupoval pri uplatňovaní mojich práv a povinností na valnom zhromaždení Urbárskej a pasienkovej spoločnosti, pozemkové spoločenstvo so sídlom v Hronskej Breznici 100, ktoré sa uskutoční dňa 23.6.2019 o 10:00 hod. v Hronskej Breznici 100.

V ................................................... dňa .................................... ..................................................

 podpis

Vážení členovia pozemkového spoločenstva.

 Obdržali ste pozvánku na riadne valné zhromaždenie pozemkového spoločenstva, ktoré musel výbor zvolať z nasledovných dôvodov:

 Dňa 14.marca 2018 bol prijatý zákon č. 110/2018 Z. z., ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/214 Z. z. Jedná sa o rozsiahlu novelizáciu zákona o pozemkových spoločenstvách.

 V zmysle § 32a ods. 2 zákona o pozemkových spoločenstvách je každé spoločenstvo povinné prispôsobiť zmluvu o spoločenstve alebo stanovy tomuto zákonu najneskôr do 30.6.2019 a podať okresnému úradu oznámenie o vykonaní zmien v zmluve o spoločenstve. V prípade nesplnenia povinnosti okresný úrad uloží pokutu do 3 000 eur.

 Novelou zákona došlo k významným zmenám v chode spoločenstva, právach a povinnostiach podielnikov, kompetencií výboru a predsedu a preto je potrebné schváliť nové znenie zmluvy, ktorá bude obsahovať všetky zmeny v zákone uvedené.

 Keďže na valnom zhromaždení ktoré sa uskutočnilo 3.3.2019 nebola predložená nová zmluva o spoločenstve na schválenie, musel nový výbor po začatí výkonu svojej funkcie od 1.4.2019 a vyhodnotení situácie pristúpiť k zvolaniu nového valného zhromaždenia na deň 23.6.2019 o 10:00 hod. za účelom splnenia si zákonnej povinnosti spoločenstvom v stanovenom termíne 30.6.2019.

 Okrem toho je potrebné zvoliť náhradných členov výboru, člena a náhradných členov dozornej rady a navrhujeme tiež schváliť nový cenník palivového dreva, kde budú ceny určené podľa kvality palivového dreva, podobne ako sa to v súčasnosti uplatňuje u Lesov SR a.s. a aj iných pozemkových spoločenstvách.

 Bližšie informácie si  môžete vyžiadať na e-mailovej adrese: obechb@gmail.com alebo telefonicky na tel. číslach: 045/5398019, mobil: 0903427323.

 S pozdravom

 výbor pozemkového spoločenstva.